**AUTOAVALUACIÓ PROJECTE**

L’objectiu d’aquest projecte és que els alumnes entrin en contacte amb el món de la discapacitat a través de l’experiència pròpia. Es pretén que aprenguin a través d’un tema d’interès per a ells, com és la natura; i puguin relacionar i posar en pràctica els coneixements apresos en la seva vida quotidiana.

S’han proposat activitats que afavoreixen l’aprenentatge significatiu, ja que es relacionen coneixements previs ja assolits pels alumnes amb nous aprenentatges i mitjançant activitats en la majoria de casos manipulatives o que surten de la rutina en la que només participa el professor. A més, permet la construcció social del coneixement, incentivant l’alumnat a la recerca d’informació, a la reflexió sobre la manera de percebre el món i a la posada en comú del coneixement per a la definició compartida dels conceptes que es treballen en cada moment.

Es considera que és un projecte que permet treballar moltes competències a partir d’un centre d’interès com ara l’expressió oral i escrita, l’ús de les TIC, tècniques artístiques o raonament matemàtic, així doncs, és un projecte que permet abastir el desenvolupament de diverses competències mitjançant una gran diversitat d’activitats.

A part d’això, aquest dóna peu a l’educació en valors, a partir del contacte amb persones amb discapacitat i el trencament dels estereotips creats sobre la diversitat funcional.

Per altra banda, la metodologia de treball ha permès el treball en grups, per parelles i de manera individual, implicant l’alumne en la col·laboració d’un producte en comú i l’adquisició de responsabilitats, de manera que l’alumne sigui protagonista del seu propi procés d’aprenentatge.

De cara a altres projectes, es podria elaborar un guió dins del qual es definissin els rols de cada alumne i així sàpiguen quines són les tasques que han de realitzar cadascú, què s’espera d’ells. En algunes ud., aquests rols s’han abordat en la formació de grups heterogenis.

|  |
| --- |
| **Indicadors competencials per a avaluar propostes didàctiques** |
| **Indicador** | **Autoavaluació breu** |
| Les UD tenen per objectiu respondre a una pregunta/resoldre un problema? | En general sí.  Algunes plantegen activitats en les que el problema no és explicitat sinó que allò que pretenen és posar en pràctica experiències per trencar esquemes i reflexionar sobre la diversitat, ja que és un concepte massa ampli per abordar-lo i trobar una solució (sí que es reflexiona sobre alternatives a partir d’un cas concret, per exemple). |
| La introducció és atractiva? (es lliga al context vital de l'alumne o a preguntes que s'ha pogut plantejar?) | Està plantejat de tal forma, que el situa en un context real i vinculat a l’experiència normalitzada del dia a dia. |
| Els continguts s'estructuren entorn d'una tasca? | Tots els continguts s’estructuren entorn una tasca general que és la comprensió del món de les discapacitats però també en cada assignatura tot funcions entorn petites tasques encomanades. |
| Té com a resultat l'elaboració d'un producte? | El projecte té com a objectiu final elaborar un treball final per grups, on s’exposi tot allò que s’ha aprés durant el projecte i a més, s’ha de dur a terme una exposició oral explicant l’experiència durant aquest projecte. |
| Fa que s'apliquin coneixements previs/adquirits i proporciona nous aprenentatges? | Les diverses unitats didàctiques permeten treballar coneixements previs construïts en altres assignatures, com a base per a adquirir nous aprenentatges conceptuals i de caire més pràctic.  |
| Ajuda a relacionar coneixements diversos o amb d'altres matèries? | Sí que ajuda a relacionar diversos continguts d’altres matèries com també connecta amb els coneixements anteriors que té l’alumne sobre el tema tractat. |
| És una activitat que es pot desenvolupar de diferents formes i estimula la curiositat i la creativitat de l'alumnat?

|  |
| --- |
|  |

 | La diversitat de tasques que es proposen en les unitats didàctiques permeten realitzar les activitats utilitzant la creativitat i estimulant l’interès dels alumnes sobre el tema central.  |
| Implica l'ús de d'instruments diversos com material manipulable, eines de dibuix, programari, calculadora...? | En general en totes les uudd s’utilitza diferents instruments per tal de fomentar l’interès i l’aprenentatge significatiu de l’alumnat. |
| Utilitza Internet per a fer-ne un ús de, com a mínim els aspectes següents : interactivitat, múltiples punts de vista, informació actual? | Mitjançant internet en determinades uudd es treballen diferents punts de vista, informació actual i interactivitat, innovant en el seu funcionament. |
| Es treballen els aspectes següents des de les àrees? Comprensió lectora, expressió oral i escrita, comunicació audiovisual, TIC, educació en valors. | Sí, en totes les àrees es treballen aspectes de comprensió lectora, expressió oral i escrita, comunicació audiovisual, TIC i l’educació en valors. |
| Es fomenta l'autonomia de l'alumnat? | En la majoria d’activitats proposades en les UD els alumnes han de treballar de manera autònoma amb les pautes prèvies del professorat, de manera que els facilita el treball autònom sense la necessitat explícita de la supervisió d’un adult.  |
| S'intervé a partir de preguntes adequades més que amb explicacions? | Sí, al llarg de les uudd s’intervé a partir del plantejament de preguntes més que amb explicacions, fomentant la interactivitat entre l’alumnat i la cooperació. |
| Es posa en joc l'esforç i el treball individual però també el treball en parelles o en grups que condueix a parlar, argumentar, convèncer, consensuar, etc.? | La metodologia aplicada durant el projecte intenta aplicar diferents mètodes de treball tant individual, per parelles com en grups cooperatius, per a motivar als alumnes a compartir el seu punt de vista i utilitzar arguments per a justificar la seva manera de veure el món.  |
| En el treball en equip s'han definit rols que proporcionen múltiples perspectives des de les quals estudiar el tema? | No en tots els treballs en grup s’han definit els rols de treball. |
| Implica raonar sobre el que s'ha fet i justificar els resultats? | Les activitats proposades permeten reflexionar sobre els resultats obtinguts i el procés d’aprenentatge mitjançant la posada en comú i la intervenció del professorat per a aclarir els resultats finals i possibles dubtes.  |
| S'avança en la representació de manera cada vegada més precisa usant progressivament un llenguatge més acurat? | No en totes les uudd a mesura que s’avança es va precisant l’ús d’un llenguatge més acurat. |
| Inclou una rúbrica d'avaluació? | Per a poder avaluar als alumnes es té en compte una rúbrica d’avaluació a cada UD, per a que els criteris d’avaluació siguin més concrets.  |
| Conté una conclusió amb un vincle clar amb la introducció?. Exposa clarament les tasques cognitives dels alumnes i suggereix com aquest aprenentatge les podria aplicar a altres qüestions i àmbits? | Sí, en les conclusions hi ha vincles clars amb les introduccions, de manera que es mostra la continuïtat que hi ha en la sessió. Al estar totes les uudd connectades pel mateix tema hi ha aplicabilitat en altres qüestions i àmbits, de manera que tindran més coneixement sobre la temàtica i podran fer judicis i opinar de manera més competent |